MRK gekap oor ‘diskriminerende optrede teen minderhede’Ernst Roets, adjunk uitvoerende hoof van AfriForum. Foto: Verskaf Dit kom nadat die burgerregte-organisasie AfriForum die MRK in ’n ope brief versoek het om terugvoer te gee oor al die sake waarby die kommissie op eie inisiatief betrokke geraak het, asook die vordering met daardie sake se ondersoeke. AfriForum het ook ’n opsommende verslag versoek van al die klagtes wat die MRK ontvang het ten opsigte van haatspraak en aanhitsing tot moord op ’n rassegrondslag. Die MRK is onlangs deur die media gevra waarom daar geen ondersoek gedoen is na die rassistiese uitlatings van ene Palesa Sotjifa op sosiale media nie. Sotjifa het na bewering herhaaldelik genoem dat wit mense vermoor moet word. Die MRK het op medianavrae geantwoord dat die kommissie geen saak teen Sotjifa ondersoek nie aangesien niemand ’n klag teen haar ingedien het nie. “Op grond van hierdie waarneming, wat op mediaberigte gebaseer is, kan ons nie anders nie as om tot die gevolgtrekking te kom dat die SAMRK steeds met selektiewe vervolging besig is, ongeag vroeëre versekerings aan AfriForum dat dit nie die geval is nie,” het Ernst Roets, adjunk- uitvoerende hoof van AfriForum, gesê. AfriForum het gesê hy behou die reg voor om alternatiewe regsopsies te oorweeg indien die MRK se reaksie nie bevredigend is nie.